laion/Wikipedia-Exotic huggingface dataset:
בננה רוטי

בננה רוטי (בתאית: โรตีกล้วย; באנגלית: Thai Roti) הוא קינוח תאילנדי, המבוסס על הלחם ההודי רוטי ונפוץ במדינות אסיה. בתאילנד מכונה המאכל בננה לוטי, עקב שיבושי היגוי בשפה התאית שבה מבטאים את האות "ל" במקום "ר". בננה רוטי עשויה לרוב מקמח חיטה, מלח ומים שאותם מערבבים, מטגנים עם חמאה, מוסיפים מילוי של בננה או מנגו, מקפלים את הבצק מעל המילוי ומזליפים חלב מרוכז. הקינוח נחשב למאכל רחוב ובדרך כלל אוכלים אותו במילוי בננה, אך קיימות גרסאות נוספות במילוי ביצה, חמאת בוטנים, מאכלי קארי, תירס מתוק או גרסה מלוחה במילוי בשר. למרות הפופולריות הגדולה שלו בתאילנד, מקור הקינוח באוכלוסייה המוסלמית בהודו, שם נהוג לטגן אותו בשילוב של שמן וחמאה מזוקקת (גהי). קיימת גרסה דומה של המאכל הנהוגה בשאם (דמשק) ונקראת תמרי וכעאכ (تماري وكعك) או תמאריה- מעין סנדוויץ של קרפ עם בננה סילאן טחינה ותוספות שונות ,נמכר כמאכל רחוב מתוך עגלה הדומה לעגלות הכעכ. בננה לוטי כמו בתאילנד, באתר מאקו בננה רוטי (לוטי), באתר השף הלבן טליה הדר, בננה לוטי בגרסה קלה להכנה, באתר ynet, 26 באפריל 2021 הקונסולית בהודו: נראה שאין נפגעים ישראליים באנדמן, באתר וואלה, 27 בדצמבר 2004 Why do many thai ppl not pronounce the "r" in a word?, ASEAN NOW - News, Travel & Forum (באנגלית אמריקאית) Thai People Can say R and L, really., ressources.learn2speakthai.net Love Travel, Thai Roti: Pan-Fried Crowd Pleaser | Taste of Thailand (באנגלית אמריקאית) Curried Beef Roti (Sri Lankan Beef Roti), The Flavor Bender, ‏2016-10-30 (באנגלית אמריקאית) Thai Pancakes (Roti), Thaizer, ‏2008-06-04 (באנגלית בריטית) عربة تماري كعك الشامية 🍩😋 تجول في شوارع #إدلب #صباح_سوريا #تلفزيون_سوريا, נבדק ב-2023-07-17
Let's Go to Vegas

"Let's Go to Vegas" (בעברית: "בוא נלך לווגאס") הוא שיר שהוקלט על ידי הזמרת-יוצרת האמריקאית פיית' היל מתוך אלבום האולפן השני שלה, It Matters to Me. השיר יצא לאור ביולי 1995, על ידי חברת התקליטים האחים וורנר נאשוויל, כסינגל המוביל מתוך האלבום. השיר הגיע למקום החמישי במצעד שירי הקאנטרי. השיר נכתב על ידי קארן סטאלי והופק על ידי סקוט הנדריקס ופיית' היל. בשיר, הגיבורה משכנעת את אהובה לברוח עימה ללאס וגאס. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.6 מיליון השמעות. בקליפ של השיר מוצגת היל שרה ורוקדת במכנסי PVC צמודים, חולצת טריקו לבנה ותלבושות סאטן שחורות. הקליפ כולל אזכורים תרבותיים שונים המזוהים עם לאס וגאס, כדוגמת מתחזים של אלביס פרסלי, הסרט האמריקאי "נערות שעשועים" (1995) ובתי קזינו שונים. האודיו הרשמי של השיר פורסם בשנת 2015. נכון לספטמבר 2021, מונה הצפיות של הקליפ עומד על למעלה מ-720,000 אלף צפיות. מידע על היצירה "Let's Go to Vegas" באתר Discogs Faith Hill – Let's Go to Vegas, נבדק ב-2021-09-25 Faith Hill, Billboard Let's Go to Vegas, 1995-08-18, נבדק ב-2021-09-25 Faith Hill - Let's Go To Vegas, נבדק ב-2021-09-25 Let's Go to Vegas, נבדק ב-2021-09-25
לוק טרדיף

לוק טרדיף האב (בצרפתית: .Luc Tardif Sr; נולד ב-29 במרץ 1953 בטרואה-ריבייר, קוויבק, קנדה) הוא מנהל הוקי קרח צרפתי ושחקן הוקי קרח לשעבר, נשיא פדרציית ההוקי קרח הבינלאומית ונשיא פדרציית ההוקי קרח הצרפתית. כשחקן עשה טרדיף את עיקר הקריירה שלו בצרפת. מאז מרץ 2006 שימש כנשיא פדרציית ההוקי קרח הצרפתית והיה אחד מיוזמי ההפרדה של ענף ההוקי קרח מהפדרציה הצרפתית לספורט קרח. בספטמבר 2021 נבחר לנשיא פדרציית ההוקי קרח הבינלאומית במקום רנה פאסל. ביולי 2022 ביקר טרדיף בישראל לראשונה מאז נכנס לתפקידו, ונכח בגמר טורניר ההוקי קרח של המכביה העשרים-ואחת. טרדיף נולד ב-29 במרץ 1953 בטרואה-ריבייר, קנדה. הוא שיחק הוקי קרח במולדתו מגיל 3 ועד לבגרותו. הוא הגיע לאירופה בשנת 1975, ושם שיחק בבריסל, בלגיה, לפני שעבר לצרפת בשנת 1978 כדי לשחק בשאמוני ובהמשך ברואן. לאחר קריירת המשחק שלו, כבעל אזרחות כפולה קנדית-צרפתית היה אחראי על תוכנית ההוקי קרח לנוער של רואן במשך מספר שנים. בשנת 2000 מונה לראש מחלקת ההוקי קרח באיגוד ספורט הקרח הצרפתי. בשנת 2006 נבחר לנשיא הראשון של פדרציית ההוקי קרח הצרפתית שאך זה הוקמה, תפקיד שנבחר בו מחדש בשנים 2010, 2014 ו-2018. הוא שימש כיו"ר ועדת הכספים של IIHF (מאז 2016). הוא גם מעורב מאוד בוועד האולימפי הצרפתי, ומונה לראש המשלחת הצרפתית למשחקי החורף האולימפיים 2014 בסוצ'י. מלך השערים של הליגה הצרפתית (גביע שארל רמזי): 1979, 1980, 1981, 1983 בנו, לוק טרדיף הבן, גם הוא שחקן הוקי קרח בעברו. מדיה וקבצים בנושא לוק טרדיף בוויקישיתוף לוק טרדיף, באתר olympedia.org Luc Tardif - Assemblée Générale - Franceolympique.com Marie Rialland (2006-05-01). "Luc Tardif : "Le hockey sur glace français a un bel avenir"". linternaute.com. נבדק ב-2017-05-08.. Luc Tardif new IIHF President IIHF - Luc Tardif, IIHF International Ice Hockey Federation (באנגלית)
גביע הליגה הלאומית 2021/2022

גביע הליגה הלאומית בכדורסל לעונת 2021/2022 הייתה התחרות הראשונה מאז היווסדו של המפעל. הפועל עפולה זכתה בגביע. הגרלת המשחקים נערכה ב-10 באוגוסט 2021. המשחקים נערכו בתאריכים 22,23 ו-24 באוקטובר 2021. בסיבוב הראשון שוחקו 7 משחקים בהשתתפות 14 קבוצות, עירוני קריית אתא העפילה אוטומטית לשלב הבא. המשחקים נערכו ב-9 בנובמבר 2021. בסיבוב זה שוחקו 4 משחקים בהשתתפות 8 קבוצות, 7 הקבוצות המעפילות מהשלב הקודם אליהם הצטרפה עירוני קריית אתא. המשחקים נערכו בתאריך 8-9 בדצמבר 2021. בסיבוב זה שוחקו 2 משחקים בהשתתפות 4 קבוצות שהעפילו משלב רבע הגמר.
גביע הליגה הלאומית

גביע הליגה הלאומית הוא טורניר הגביע של הליגה הלאומית בכדורסל, ומפעל הגביע השני בחשיבותו אחרי גביע המדינה. הטורניר הוקם לראשונה לקראת עונת 2021/2022 בו משתתפות קבוצות הליגה הלאומית בכדורסל, ההחלטה נבעה לאחר שאיגוד הכדורסל הכריז על שינוי בשיטת גביע המדינה כאשר רק 8 הקבוצות הראשונות בסיום הסיבוב הראשון של עונת 2021/2022 ישתתפו בתחרות. אור שקדי‏, גביע המדינה בכדורסל יכלול את 8 הקבוצות הראשונות בליגת העל בסיום הסיבוב הראשון, באתר וואלה, 10 במאי 2021
שפילד סטילרס

שפילד סטילרס (באנגלית: Sheffield Steelers) היא קבוצת הוקי קרח מהעיר שפילד, אנגליה הנחשבת לאחת מקבוצות ההוקי הטובות בממלכה המאוחדת עם 9 זכיות בליגת ההוקי קרח הבריטית. המועדון הוקם בשנת 1991 ומארח את משחקי הבית באטיליטה ארנה ומתמודד בליגת העל הבריטית בהוקי קרח (אנ') ובגביע הקונטיננטלי בהוקי קרח. נותן החסות הראשי של המועדון הוא יצרנית החלונות והזכוכיות Sheffield Window Centre. אליפויות הליגה זכייה: 1994/95, 1995/96, 2000/01, 2002/03, 2003/04, 2008/09, 2010/11, 2014/15, 2015/16 אליפות הפלייאוף 1994/95, 1995/96, 1996/97, 2000/01, 2001/02, 2003/04, 2007/08, 2008/09, 2013/14, 2016/17 גביעי הסתיו 1995/96, 2000/01 גביעי האתגר 1998/99, 1999/00, 2000/01, 2002/03, 2019/20 קארדיף דווילס מדיה וקבצים בנושא שפילד סטילרס בוויקישיתוף אתר האינטרנט הרשמי של שפילד סטילרס (באנגלית) שפילד סטילרס, ברשת החברתית אקס (טוויטר)
קארדיף דווילס

קארדיף דווילס (בוולשית: Cythreuliaid Caerdydd) היא קבוצת הוקי קרח וולשית שמשחקת בליגת הוקי הקרח הבריטית. הקבוצה מארחת באייס ארנה ויילס שבמפרץ קארדיף. זו אחת מקבוצות ההוקי קרח המוצלחות בבריטניה עם 6 זכיות באליפויות בריטניה בהוקי קרח. הדווילס הפסידו את תואר אליפות העונה הסדירה ביום האחרון של עונת 2018/19 לאחר שהפסידו 3–1 לקובנטרי בלייז ואיפשרו לבלפסט ג'איינטס לזכות בליגה. עם זאת, קארדיף הייתה לאלופת פלייאוף הליגה, כשזכתה בתואר השני שלה ברציפות לאחר שניצחה 2:1 את בלפסט עצמם בגמר פלייאוף 2019. אליפויות הליגה 1989/90, 1992/93, 1993/94, 1996/97, 2016/17, 2017/18 אליפויות הפלייאוף 1989/90, 1992/93, 1993/94, 1998/99, 2017/18, 2018/19 גביעי הסתיו 1993/94 גביעי האתגר 2005/06, 2014/15, 2016/17 מדיה וקבצים בנושא קארדיף דווילס בוויקישיתוף אתר האינטרנט הרשמי של קארדיף דווילס (באנגלית) CDRA - מועדון האוהדים הרשמי האתר הרשמי של קבוצת הנוער אינפרנו - קהילת אוהדי קרדיף "Arena Confirm New 5-year Naming Rights Partnership With Viola". Cardiff Devils. "Elite League play-off final: Cardiff Devils beat Belfast Giants 2–1". 14 באפריל 2019. {{cite web}}: (עזרה)
תרגיע

האם התכוונתם ל... תרגיע (סדרת טלוויזיה) תרגיע (מחזמר)
אוניברסיטת אל-מנצורה

אוניברסיטת אל-מנצורה (בערבית: كلية المنصور الجامعة) היא אוניברסיטה פרטית השוכנת בבגדאד, בירת עיראק. האוניברסיטה נוסדה בשנת 1988. הנדסה אזרחית הנדסת מערכות תקשורת הנדסת מחשבים הנדסת תוכנה מדעי המחשב תעשייה וניהול ראיית חשבון משפטים אנגלית הנדסה ביו-רפואית אוניברסיטת בגדאד אתר האינטרנט הרשמי של אוניברסיטת אל-מנצורה ערך זה הוא קצרמר בנושא עיראק. אתם מוזמנים לתרום לוויקיפדיה ולהרחיב אותו.
פיליפ קון

פיליפ קון (בגרמנית: Philipp Köhn; נולד ב-2 באפריל 1998 בדינסלאקן שבגרמניה) הוא כדורגלן שווייצרי יליד גרמניה המשחק בעמדת השוער בקבוצת מונקו מהליגה הצרפתית. קון נולד בדינסלאקן שבגרמניה, וגדל במחלקות הנוער של 09 דינסלאקן, דיסבורג, שאלקה 04 ושטוטגרט. ב-23 בפברואר 2017 הודיע המנהל הספורטיבי של ר.ב. לייפציג מהבונדסליגה, ראלף ראנגניק, כי קון יחתום במועדון לאחר שיסתיים תוקפו של חוזהו בשטוטגרט בקיץ. ב-4 ביוני 2017 חתם קון על חוזה לארבע עונות במועדון, עד לשנת 2021. הוא לא זכה לדקות משחק במועדון. ב-6 ביולי 2018 הודיעה רד בול זלצבורג על החתמתו של קון על חוזה לארבע עונות, עד ל-31 במאי 2022. הוא החל לשחק בליפרינג, קבוצת המילואים של המועדון, במדיה ערך 12 הופעות במסגרת הבונדסליגה האוסטרית השנייה. ב-29 ביולי 2020 הושאל קון למשך עונה אחת לוויל מהליגה השווייצרית השנייה. בסך הכל הוא ערך 32 הופעות ליגה במדי המועדון, והוסיף הופעה במסגרת הגביע השווייצרי. לאחר עונת ההשאלה חזר קון לרד בול זלצבורג. ב-1 באוגוסט 2021 הוא ערך את הופעת הבכורה שלו במועדון, בניצחון 7-1 על ריד במסגרת המחזור השני בליגה לעונת 2021/2022. ב-14 בספטמבר הוא ערך את הופעת הבכורה שלו בליגת האלופות, בתיקו 1-1 נגד סביליה במסגרת שלב הבתים לעונת 2021/2022. קון היה חלק מסגל נבחרת שווייץ עד גיל 21 בטורניר אליפות אירופה עד גיל 21 בשנת 2021, אך לא זכה לדקות משחק בטורניר. נכלל בסגל נבחרת שווייץ לטורניר מונדיאל 2022. רד בול זלצבורג אליפות אוסטריה (2): 2019/2020, 2021/2022 הגביע האוסטרי (2): 2019/2020, 2021/2022 מדיה וקבצים בנושא פיליפ קון בוויקישיתוף פיליפ קון, באתר Transfermarkt פיליפ קון, באתר Soccerway פיליפ קון, באתר WorldFootball.net פיליפ קון, באתר FootballDatabase.eu Leipzig snaps up promising goalkeeper Koehn from Stuttgart באתר Associated Press, ‏ 23 בפברואר 2017 (באנגלית) RB LEIPZIG CONFIRM FIRST SUMMER SIGNING באתר Soccer 360, ‏ 4 ביוני 2017 (באנגלית) WELCOME TO SALZBURG, PHILIPP KÖHN! באתר הרשמי של רד בול זלצבורג, 6 ביולי 2018 (באנגלית) PHILIPP KÖHN LEIHWEISE IN DIE SCHWEIZ באתר הרשמי של רד בול זלצבורג, 29 ביולי 2020 (בגרמנית) SCHWEIZER U21-NATIONALTORHÜTER KOMMT באתר הרשמי של ויל, 29 ביולי 2020 (בגרמנית) Squad Announcement בחשבון הטוויטר הרשמי של נבחרת שווייץ, 9 בנובמבר 2022
יוז'ף הטווני

הברון יוז'ף הטווני מהטוון (בהונגרית: Hatvani báró Hatvany József; בודפשט, 18 בנובמבר 1926 – בודפשט, 11 ביולי 1987) היה פיזיקאי, מהנדס יהודי-הונגרי, פרופסור באוניברסיטה, ואחד מחלוצי התכנון בעזרת מחשב (Computer-aided design). הוא היה אחיינו של הברון לאיוש הטווני. הטוואני שנולד במשפחה מפורסמתá משפחה שבלטה עם הרקע האינטלקטואלי הארוך של שושלת הברונים היהודים-הונגרים הטווני. הוא החל את לימודיו בהונגריה, המשיך באנגליה משנת 1938 וסיים בדוקטורט כפיזיקאי בטריניטי קולג' באוניברסיטת קיימברידג' בשנת 1947. אחרי שובו לארץ הולדתו הונגריה, הפך לראש מחלקת החינוך של "איגוד המהנדסים והטכנאים החופשי של הונגריה". בין 1948 לבין 1950 היה פרופסור חבר באוניברסיטה ההונגרית לכלכלה (היום אוניברסיטת קורווינוס של בודפשט). בין השנים 1952–1956 הוא נשפט ונכלא באשמות מפוברקות. עם שחרורו בראשית 1956 ועד 1960 הוא היה ראש מזכירות הנשיאות של האקדמיה ההונגרית למדעים ואחר כך הצטרף לצוות קבוצת מחקר קיברנטיקה של האקדמיה ההונגרית למדעים (KKCS) עד שהקבוצת המחקר נסגרה. לאחר מכן עבד במעבדת המחקר המרכזית של טכנולוגיות המדידה של האקדמיה ההונגרית למדעים. משנת 1965 עבד במכון למחקר האוטומציה (AKI) ולאחר מכן במכון למדעי המחשב והאוטומציה (SZTAKI), שהוקם בשנת 1973. בינתיים גם לימד באוניברסיטאות. הטווני היה חבר במערכת בכמה כתבי עת זרים אחדים כגון: עיצוב בעזרת מחשבים (Computer Aided Design) כתב עת בינלאומי ללימודי מכונות אדם (International Journal of Man-Machine Studies) מחשבים וגרפיקה (Computers and Graphics) מחשבים בתעשייה (Computers in Industry) רובוטיקה ותעשייה משולבת מחשבים (Robotics and Computer-Integrated Manufacturing) יותר מ-170 פרסומיו ראו אור, שניים מהם עוררו עניין רב ברחבי העולם: (World Survey of Computer-aided Design, Computer Aided Design, 1977. No.2., pp.79-98. [co-writers: Newman, W. M. és Sabin, M.A.] Computer-aided Manufacturing: an International Comparison, Washington, National Academy Press, 1981., 71p. [co-writers: Yoshikawa, H. és Rathmill, K.]. פרס המדינה (1978) מדליית הנצחה גזה פטנטוש-אברהם (1984) דוקטור לשם כבוד של אוניברסיטת טולוז (1985) פרס ה-National Academy of Engineering האמריקאי לוראנד אטווש (1951) Hatvany, József (1982). mputer-aided manufacturing: An international comparison . Coauthors : Keith Rathmill, Yamazaki Hiroyuki . בית הספר לדוקטורט לאינפורמטיקה של אוניברסיטת מישקולץ נקרא על שמו. תבליט פניו באולם המועצה הגדול של האקדמיה ההונגרית למדעים. יצירתו של טמאש ויג. "Hatvany József életrajza". Informatikatörténeti Fórum. (ביוגרפיה של יוז'ף הטווני בפורום האינפורמטיקה) "Hatvany Lajos életrajza". Magyar Életrajzi Lexikon. (ביוגרפיה של יוז'ף הטווני בלקסיקון הביוגרפי ההונגרי) יוז'ף הטווני באתר National Academy of Engineering JÓZSEF HATVANY DOCTORAL SCHOOL FOR COMPUTER SCIENCE AND ENGINEERING יוזף הטווני באתר Névpont
קלייר בבינו-פונטנוט

קלייר בבינו-פונטנוט (באנגלית: Claire Babineaux-Fontenot; נולדה בשנת 1964) היא מנכ"לית חברת להאכיל את אמריקה (אנ'), בנק מזון לאומי ברחבי ארצות הברית. בשנת 2020, מגזין טיים כלל אותה ברשימת טיים 100. בבינו-פונטנוט נולדה באופלוסאס, לואיזיאנה ולמדה באוניברסיטת לואיזיאנה בלפאייט והמרכז למשפטים באוניברסיטה הדרומית. כשגדלה, הוריה, וורן ומרי אליס בבינו טיפלו ביותר ממאה ילדים באמצעות שילוב של לידה, אימוץ ואומנה. הוריה הוכנסו בסופו של דבר להיכל התהילה הלאומי לאימוץ בשנת 2008. לאחר שסיימה את לימודיה במכללה, בבינו-פונטנוט בילתה 13 שנים בתפקידים בכירים בוולמארט, כולל סמנכ"לית כספים וגזברית, ומילאה תפקידי ניהול באדמס וריס, LLP ו-PwC. היא גם הייתה עוזרת המזכירה של משרד המשפטים האמריקאי ושופטת המשפט המנהלי של מחלקת שירות המדינה בלואיזיאנה. לאחר שעברה טיפול למחלת הסרטן בשנת 2015, עזבה בבינו-פונטנוט את וולמארט כדי "להעניק לה את הזמן ללקט קצת תובנות כיצד להשתמש בקולה בצורה הטובה ביותר להשפעה חיובית על חייהם של גברים ונשים אחרים הסובלים מסרטן". בשנת 2018 מונתה בבינו-פונטנוט למנכ"ל דירקטוריון להאכיל את אמריקה. במהלך מגפת הקורונה, מגזין טיים כלל אותה ברשימת טיים 100 בשנת 2020. היא הצטרפה גם לוועד המנהלים של ניו יורק. לבבינו-פונטנוט ולבעלה, בארי פונטנוט, יש שני ילדים והם מתגוררים בספרינגדייל, ארקנסו. Kelly, Keyaira (24 באפריל 2020). "Feeding America CEO is on a mission to feed the nation's hungry". thegrio.com. TheGrio. נבדק ב-4 במאי 2021. {{cite web}}: (עזרה) Clifford, Catherine (12 ביוני 2020). "Feeding America CEO: How growing up with 107 brothers and sisters helped make me successful". cnbc.com. CNBC. נבדק ב-4 במאי 2021. {{cite web}}: (עזרה) "Feeding America Grabs New CEO From Walmart". The NonProfit Times. 26 בספטמבר 2018. נבדק ב-4 במאי 2021. {{cite news}}: (עזרה) Sasso, Kelly (20 בפברואר 2017). "Breast cancer diagnosis takes Walmart Executive down new path". 4029tv.com. נבדק ב-4 במאי 2021. {{cite web}}: (עזרה) Daigle, Adam (26 בספטמבר 2018). "Opelousas native named CEO of Feeding America". The Acadiana Advocate. נבדק ב-4 במאי 2021. {{cite news}}: (עזרה) Tu, Jessie (24 בספטמבר 2020). "Meet the women on TIME's Most Influential List". womensagenda.com. נבדק ב-4 במאי 2021. {{cite web}}: (עזרה) "Claire L. Babineaux-Fontenot and Paula A. Steiner join New York Life Board of Directors". news.yahoo.com. 4 בינואר 2021. נבדק ב-4 במאי 2021. {{cite web}}: (עזרה) "Senior Vice President and Chief Tax Officer". bwlfoundation.org. נבדק ב-4 במאי 2021. {{cite web}}: (עזרה) מדיה וקבצים בנושא קלייר בבינו-פונטנוט בוויקישיתוף קלייר בבינו-פונטנוט, ברשת החברתית LinkedIn
שעה מכושפת

שעה מכושפת (באנגלית: R. L. Stine's The Haunting Hour: The Series) היא סדרת טלוויזיה אנתולוגית אמריקאית-קנדית מסוגת אימה-פנטזיה. הסדרה מבוססת על הסרט "שעה מכושפת: אל תחשבו על זה" משנת 2007 ועל האנתולוגיות The Haunting Hour ו-Nightmare Hour של ר. ל. סטיין, ששודרו במקור ברשת The Hub ב-29 באוקטובר 2010 ועד ל-11 באוקטובר 2014. הפרק היחיד שנלקח מתוך האנתולוגיה של The Haunting Hour היה "החבר הדמיוני שלי", בעוד שהפרק היחיד שלא נעשה בו שימוש מ-The Nightmare Hour היה "הפוך אותי למכשפה". שבעת הפרקים של העונה הרביעית שודרו ב-Discovery Family ב-18 באוקטובר 2014 ועד ל-29 בנובמבר 2014. הסדרה הופקה על ידי דה הצ'רי, סרטי אינסנדו ופרום סטריט פיקצ'רס והופצה על ידי אנדמול. ב-9 ביולי 2012 פורסם כי "שעה מכושפת" של ר. ל. סטיין הייתה אחת מארבע הסדרות המקוריות של The Hub שזכו בפרס CINE Eagle Eagle על "הפקה וסיפור סיפורים באיכות גבוהה". כלפי הסדרה הופנו שבחים ביקורתיים לאורך כל תקופת השידור שלה והיא נחשבת לסדרת אנתולוגיית האימה הטובה ביותר לבני נוער, כמו גם לאחת מאנתולוגיות האימה הטובות ביותר בכלל, עם שבחים שהופנו כלפי המשחק (הן מהשחקנים הילדים והן מהשחקנים הבוגרים), ההפקה, התסריט, העריכה, צורת סיפור והצגת הסיפורים, האווירה והאפקטים שהוצגו בה. כל עונותיה של "שעה מכושפת" שודרו בישראל במלואן בערוץ הילדים. הסדרה זכתה להצלחה רבה במדינה ושודרה בה מספר פעמים, כמו גם העובדה שהתקיימו שידורים מיוחדים של הסדרה בערוץ הילדים בעת ימי שישי ה-13. ב-8 בדצמבר 2014, אישר סטיין באמצעות חשבון הטוויטר שלו כי העונה הרביעית תהיה האחרונה. לפני שידור הסדרה דיווח היוצר שלה, ר. ל. סטיין, בטוויטר ש"שעה מכושפת" תהיה דומה לסדרה הקודמת שלו, "צמרמורת" (אנ'). הסדרה צולמה בוונקובר, קולומביה הבריטית, קנדה. בדומה ל"צמרמורת", כל פרק כולל סיטואציה מפחידה שתכלול רוחות רפאים, חייזרים, מכשפות, זומבים ומפלצות. עם זאת, קווי הסיפורים הרבה יותר אפלים מאלו של "צמרמורת" וזאת, בנוסף לכך שחלקם תוארו כ"אפלים מאוד". בנוסף, המוות בתוכנית אינו מוגבל לאנטגוניסטים ולדמויות מינוריות, כאשר כמה סיפורים מסתיימים בכך שהגיבורים הראשיים נהרגים. עם זאת, ישנם כמה פרקים עם סוף טוב בדומה לרוב הפרקים של "מי מפחד מהחושך?", ששודרה מ-1992 ועד 2000. "שעה מכושפת", במסד הנתונים הקולנועיים IMDb (באנגלית) "שעה מכושפת", במסד הנתונים הקולנועיים KinoPoisk (ברוסית) Hero Complex, Los Angeles Times (באנגלית) R.L. Stine's The Haunting Hour, 2010-10-29, נבדק ב-2021-09-25 Hub Headlines | Four Series On The Hub TV Network Honored With Cine Golden Eagle Awards | News About The Hub TV Network, web.archive.org, ‏20 באוקטובר 2012 ערוץ הילדים המקום בו תוכן, חינוך וחיוך נפגשים | בלוג WeGames משחקים, באתר www.wegames.co.il בידור - אמאל'ה! הרגעים שהכי הפחידו אותנו בסדרות הטלוויזיה, באתר פרוגי, ‏31 באוקטובר 2016 https://twitter.com/rl_stine/status/541279154583650304, Twitter Are You Afraid of the Dark?, 1992-08-15, נבדק ב-2021-09-25
טיינצ'י, קיסר סין

טְייֵנְצִ'י (במנדרינית: 明熹, משמעות מילולית: "פתיחות שמיימית";‏ 23 בדצמבר 1605 – 30 בספטמבר 1627) היה קיסר סין ה-16 משושלת מינג. בכור בניו של הקיסר טַאיצַ'אנְגּ ואחיו הבכור של הקיסר צ'ונְגְגֶ'ן, אחרון הקיסרים של שושלת מינג. תקופת שלטונו, בין 1620 ל-1627, עמדה בסימן עלייה בשחיתות שלטונית ובסמכותם של פקידים בממשל, שימוש נרחב בגִ'ין-יִיוֵיי, המשטרה החשאית, בכדי להשקיט כל התקוממות, והתחזקותם של המאנצ'ו, תושבי מנצ'וריה, בהנהגתו של נוּרהַאצְ'י. טיינצ'י מת ב-1627, בגיל 21, ומכיוון שבנו היחיד נהרג בפיצוץ, היה זה אחיו שירש אותו ונשא את התואר הקיסר צ'ונְגְגֶ'ן. הוא נקבר באתר דֶאלִינְג, שבקברי שושלת מינג. ג'וּ יוּאוּ-גְּ'יַאו כפי שנודע בשמו הפרטי, נולד ב-23 בדצמבר 1605, בשנת 33 לשלטון סבו, וָאן-לִי, קיסר סין. אביו, הקיסר טַאיצַ'אנְגּ, נפטר פחות מחודש מאז שירש את הכתר, ועל כן היה זה ג'ו יואו-ג'יאו שירש אותו בגיל 15 והוכתר כקיסר סין תחת השם המלכותי "טְייֵנְצִ'י". כישוריו האקדמיים היו ירודים עד לכדי היותו אנאלפבית לחלוטין. הוא גדל בחצר הקיסרית מלאת התככים של סבו ולא זכה לתשומת לב כיוון שהיה לכאורה השני בתור לסדר הירושה, רק לאחר אביו. בזמנו הפרטי נהג לעבוד בנגרות. טיינצ'י הפקיד חלק נרחב מסמכויות השלטון בידי המיילדת והמטפלת בו, ובידי סריס שהיה לעוזר של אמו. הסריס, װֵײ גּ'ונְגּ-שְׂײֵן, נעזר בגִ'ין-יִיוֵיי, המשטרה החשאית, בכדי להטיל מורא על כל המעורבים בחצר הקיסרית ולהסדיר את סמכותו. לאחר 4 שנים בשלטון, קבוצה של רפורמים ניסתה להציג מחדש ערכים קונפוציאנים לממשל אך בתגובה וויי הורה לענות אותם למוות יחד עם כ-700 מתומכיהם. בשנה השישית למלכותו של טיינצ'י, אירע בעיר האסורה פיצוץ מוזר ומסתורי ביותר, שנחשב לאזהרה מפני היות טיינצ'י שליט איום. בשנה שקדמה לפיצוץ המסתורי הזה הופיעו תופעות טבע קיצוניות רבות, הכוללות בצורת קשה. ימים לפני הפיצוץ, תושבים העידו כי ראו עננים צבעוניים ושחורים ושמעו סוגי מוזיקה בלתי מוסברים. באותו יום של הפיצוץ, נטען מצידם של תושבים כי נראה כדור ברק בבייג'ינג. נסיך הכתר של טיינצ'י ובנו היחיד מת בפיצוץ זה, וכך גם יותר מ-20,000 אנשים אחרים. "שלטון הטרור" שהנהיג וויי נמשך כעת ללא הפרעה עד למותו של הקיסר טיינצ'י בסוף ספטמבר 1627. יורשו, הקיסר צ'ונְגְגֶ'ן, הגלה את וויי ג'ונג-שיאן למחוז אַנחְווֵי, שם התאבד האחרון. הנזק שנגרם למערכת השלטונית בתקופת קיסרותו של טיינצ'י היה בלתי הפיך. הסכמתו השקטה של הקיסר לסבלם העצום של בני עמו שכנעה רבים כי שושלת מינג איבדה את מנדט השמיים, מה שהוביל רבים לפנות לתמיכת המאנצ'ו, בהנהגת נוּרהַאצְ'י, שהחל במלחמת מינג–צ'ינג. מדיה וקבצים בנושא טיינצ'י, קיסר סין בוויקישיתוף טיינצ'י, קיסר סין, באתר אנציקלופדיה בריטניקה (באנגלית) טיינצ'י, קיסר סין, באתר קברי שושלת מינג (באנגלית) טיינצ'י, קיסר סין, באתר סין מביאה (באנגלית)
ראשית חיי

ראשית חיי (באנגלית: My Early Life) הוא ספרו האוטוביוגרפי של וינסטון צ'רצ'יל בו הוא מתאר את ראשית חייו, החל מלידתו בשנת 1874 ועד שנת 1902 בערך. הספר נכתב כאשר היה צ'רצ'יל בשנות החמישים לחייו, ופורסם לראשונה בשנת 1930. בספר שוטח את אירועי חייו החל מילדותו ועד סוף שנות העשרים לחייו. צ'רצ'יל מתחיל מתיאור ימי ילדותו וימי לימודיו בבית הספר, ומדגיש שימים אלה עברו עליו בקושי רב. צ'רצ'יל מתאר את צעצועי הצבא הרבים שהיה לו, את חוסר ההצלחה שלו בבית הספר וכיצד משפחתו החליטה עבורו כי מסלול חייו יכלול שירות כקצין בצבא הבריטי. הוא מתאר כיצד נהפך לבקיא בשפה האנגלית ופיתח את יכולות הכתיבה שלו ומספר שהחל גם בלימודי לטינית ויוונית עתיקה כבר מגיל צעיר. צ'רצ'יל מספר על העצב הרב שחש בשל מותו המוקדם של אביו, ומדגיש את תחושת ההחמצה מכך שלא הספיקו לנהל ביניהם קשר של שני אנשים בוגרים. צ'רצ'יל מתאר את ימיו במכללת סאנדהארסט, שהכשירה אותו לתפקיד קצונה בגדוד פרשים. הוא מספר על הלהט הרב שהיה לו למשחק הפולו בזמן ימיו כקצין בצבא. ברגע שסיים את לימודיו הפורמליים, צ'רצ'יל מספר שהשתוקק לחוות חוויות, וניצל כל הזדמנות להגיע למקום בו קורות התרחשויות. הוא נסע כמשקיף לקובה בזמן שהספרדים נלחמו במורדים שם והדחף שלו להיות במוקד ההתרחשות הוביל אותו גם לחזית הקרבות בהודו (באזור שכיום מהווה חלק מפקיסטן) וגם לדרום אפריקה. צ'רצ'יל מספר על האופן שבאמצעותו הרחיב את השכלתו בזמן ימי שירותו בהודו, שכללו זמן פנוי רב בשל החום הרב ששרר במהלך היום. אמו שלחה לו ספרים בתכיפות, והוא קרא אותם בלהט רב. צ'רצ'יל קרא בעיקר ספרי היסטוריה, פילוסופיה ואתיקה. צ'רצ'יל נדרש לכלכל את עצמו ועל כן נדרש לייצר מקור הכנסה נוסף מעבר למשכורת שקיבל כקצין. בשלב מסוים הבין שיוכל להרוויח כסף ככתב שמתאר את אירועי המלחמה שלקח בהם חלק או ראה בעיניו. הוא כתב מספר ספרים על הקרבות הגדולים בהודו ובדרום אפריקה. הניסיון הראשון שלו להיבחר לפרלמנט הבריטי הסתיים בכישלון. לאחר מכן, נסע לדרום אפריקה על מנת לדווח על קרבות מלחמת הבורים השנייה. בריחתו הנועזת משבי הבורים הביאה לו יוקרה וכבוד רב, ובזכות מוניטין זה הצליח לזכות במושב בפרלמנט הבריטי לאחר שחזר לאנגליה, והוא בן 26. צ'רצ'יל מסיים את הספר בתיאור חתונתו עם אשתו קלמנטיין שהתרחשה בשנת 1908, ככל הנראה על מנת להקנות לספר סיום אופטימי בנוסח "והם חיו באושר ובעושר עד עצם היום הזה". הספר נחשב היום בעיני רבים לאחד הספרים הטובים ביותר שכתב צ'רצ'יל בחייו. בניגוד למרבית הספרים שכתב, שהיו עבי-כרס ורבי-מלל, ספר זה הוא קצר באופן יחסי וכתוב בנימה שכוללת אירוניה ובידור בעבור הקורא. ספרו של צ'רצ'יל נחשב לאחת היצירות הספרותיות הטובות ביותר שכתב פוליטיקאי במאה ה-20[דרוש מקור]. הספר תורגם לעברית על ידי פסח גינזבורג בשנת 1945 תחת השם "שחרית חיי" ופורסם בהוצאת אמנות.